ኣብ ዞባ ዓንሰባ መደብ ትምህርቲ ንዓበይቲ ብምንታይ ቛንቋታት ይዋሃብ?
በዚ መደብ’ዚ ክሳብ ሕጂ ብ’ክራሽ ፕሮግራም’ ተማሂሮም 10 ክፍሊ ዝበጽሑ ከምዘለዉ ከኣ መም. ርስተ ገብረመስቀል - ኣዋሃሃዲት መደብ ትምህርቲ ንዓበይቲ ዞባ ዓንሰባ ትገልጽ።

ኣብ ዞባ ዓንሰባ መደብ ትምህርቲ ንዓበይቲ ብቛንቋታት ትግረ፡ ብሊን፡ ሕዳርብ፡ ዓረብን ትግርኛን’ዩ ዝወሃብ። ክሳብ ሕጂ ድማ ኣብ ብሄረ ሕዳርብ ጥራይ’ዩ ብድሆ ዘጋጥም ዘሎ፡ ንምግጣሙ ከኣ ብዙሕ ጻዕሪታት’ዩ ዝካየድ።

ገስጋስን ትግባረን ትምህርቲ ንዓበይቲ ሱፐርቫይዘራት ጥራይ ዘይኰኑ ዝከታተልዎ፡ ኣብ ገለ ኣማሓደርቲ ዓዲታት’ውን ሓደ ሓደ ሸለልትነት ስለዝርአ ብግቡእ ክከታተልዎን ክነቕሕሉን ከምዝግባእ መም. ርስተ ተተሓሳስብ። ብተወሳኺ ነቲ ገስጋስ ብዕቱብነት ንኽደፍእ ተባሂሉ ኣብ ኩለን ንኡሳን ዞባታት ሱፐርቫይዘራት ኣወሃሃድቲ ትምህርቲ ንዓበይቲ ተረቚሖም፡ ኣበርክቶኡ ከም ዝዛይድ ኣረዲኣ።
ትግረ፡ ብሊን፡ ሕዳርብ፡ ዓረብን ትግርኛን